

VLADA REPUBLIKE HRVATSKE

Zagreb, 18. travnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo državne imovine |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o stavljanju izvan snage Odluke o prodaji nekretnina u vlasništvu Republike Hrvatske u k.o. Koprivnički Ivanec i k.o. Kunovec |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJEDLOG**

Na temelju članka 1., članka 8. i članka 31. stavka 2. Zakona o Vladi Republike Hrvatske („Narodne novine“, br. 150/11, 119/14, 93/16 i 116/18), a u vezi s člankom 17. Zakona o strateškim investicijskim projektima Republike Hrvatske („Narodne novine“, br. 29/18), Vlada Republike Hrvatske je na sjednici održanoj \_\_\_\_\_\_\_2019. godine donijela

**ODLUKU**

**o stavljanju izvan snage Odluke o prodaji nekretnina u vlasništvu**

**Republike Hrvatske u k.o. Koprivnički Ivanec i k.o. Kunovec**

**I.**

Ovom Odlukom stavlja se izvan snage Odluka o prodaji nekretnina u vlasništvu Republike Hrvatske u k.o. Koprivnički Ivanec i k.o. Kunovec, KLASA: 022-03/17-04/177, URBROJ: 50301-26/09-17-2, od 25. svibnja 2017. godine.

**II.**

Ova Odluka stupa na snagu danom donošenja.

KLASA:

URBROJ:

Zagreb,

**PREDSJEDNIK**

mr. sc. Andrej Plenković

**Obrazloženje**

Dana 25. svibnja 2017. Vlada Republike Hrvatske donijela je Odluku o prodaji nekretnina u vlasništvu Republike Hrvatske u k.o. Koprivnički Ivanec i k.o. Kunovec KLASA: 022-03/17-04/177, URBROJ: 50301-26/09-17-2, neposredno trgovačkom društvu PIŠKORNICA d.o.o.

Postupak se vodio temeljem zahtjeva za kupnju zemljišta u vlasništvu Republike Hrvatske, označenog kao k.č.br. 2999 k.o. Koprivnički Ivanec i dr., od strane potencijalnog investitora: PIŠKORNICA d.o.o. Regionalni centar za gospodarenjem otpadom Sjeverozapadne Hrvatske, radi realizacije Projekta Regionalnog centra za gospodarenje otpadom sjeverozapadne Hrvatske „Piškornica“, a koji projekt je, Odlukom Vlade Republike Hrvatske od dana 11. lipnja 2014. („Narodne novine“, br. 72/14.), proglašen strateškim projektom Republike Hrvatske.

Nakon donošenja Odluke o prodaji trgovačko društvo PIŠKORNICA d.o.o. promijenilo je zahtjev te zatražilo darovanje predmetnih nekretnina. Budući da je navedeno trgovačko društvo odustalo od sklapanja ugovora predmetna Odluka o prodaji nekretnina stavlja se izvan snage. Isto tako, u međuvremenu u k.o. Koprivnički Ivanec provedena je nova katastarska izmjera te čestice iz odluke koja se stavlja van snage više ne odgovaraju stvarnom stanju.